OpenLLM-France/wikimedia huggingface dataset:
# Aida

«Aida» té aquests significats:
* Aida (Verdi), òpera de Giuseppe Verdi
* Biografies:
* Aida o Auda de França (732 - després de 755 ?), suposada filla de Carles Martell probablement amb la seva esposa Rotruda
** Yasuaki Aida, matemàtic japonès del període Edo, fundador de l'escola Saijô Ryû
** Yu Aida o Yutaka Aida, mangaka i il·lustrador japonès
** Makoto Aida, artista japonès
** Mitsuo Aida, poeta japonès
* Toponímia:
** Aida (vila) antiga vila japonesa al districte del mateix nom, des de 2011 part de la ciutat de Mimasaka
** Districte d'Aida districte japonès a la Prefectura d'Okayama
* Organitzacions:
** AIDA Cruises, línia de creuers amb seu a Rostock, Alemanya
** DAF Trucks-Aida, equip ciclista belga que competí professionalment entre el 1979 i el 1983
# Küçükçekmece

Küçükçekmece (AFI /kyˈtʃyktʃekmedʒe/), de l'antic Küçükçökmece "petita depressió", és un districte de la província d'Istanbul, Turquia, situat en la part europea d'Istanbul. Es troba a 23 km del centre de la ciutat, i prop de l'Aeroport Internacional Atatürk.

## Localització

Küçükçekmece es troba a la costa de la Mar de Màrmara, a la riba oriental d'un entrant del mar anomenat Küçükçekmece Gölü. En l'altre costat de l'entrant es troba el districte d'Avcılar i el campus de la Universitat d'Istanbul. L'entrant es comunica amb la Mar de Mármara mitjançant un estret canal, per la qual cosa l'aigua no és salada. Els rierols que desemboquen a l'entrant estan molt contaminats, ja que contenen les aigües residuals de les indústries de la zona; tanmateix, s'estan desenvolupant plans per netejar-lo, i a poc a poc s'està recuperant la vida animal que antigament existia.

## Història

La llacuna ha estat gairebé sempre sota control del poder imperial, fos quin fos aquest, ja que la via que connectava la ciutat amb Europa passava per allà.
Fins als anys 1950, Küçükçekmece va ser una destinació habitual dels habitants d'Istanbul, que arribaven amb tren per banyar-se, pescar anguiles o asseure's a la vora del mar.
El terreny és pla, i s'eleva lleugerament segons s'endinsa cap a l'interior. Per aquesta raó, s'han aixecat nombrosos edificis en els quals s'hi poden encabir fàbriques i habitatges. En l'actualitat, aquest desenvolupament urbanístic es continua produint, i s'ha vist accelerat per la construcció de l'autopista TEM cap a Europa. En particular, la zona d'Ikitelli és molt industrial i es continuen construint nombroses fàbriques. El centre d'investigació nuclear es troba al costat del llac.

## Küçükçekmece en l'actualitat

La població de Küçükçekmece creix ràpidament, per la qual cosa s'estan construint col·legis, supermercats, centres comercials, etc. Tanmateix, la major part del districte es caracteritza per ser pobre i de classe obrera. Gran part dels edificis s'han construït de manera il·legal.

## Llocs d'interès

Existeix un pont antic de gran bellesa que creua l'entrada de la llacuna, construït per Mimar Sinan, el famós arquitecte otomà. S'ha restaurat i es conserva en bon estat.

## Divisió administrativa
### Mahalleler

Atakent · Atatürk · Beşyol · Cennet · Cumhuriyet · Fatih · Fevzi Çakmak · Gültepe · Halkalı · İnönü · İstasyon
# James Duff Brown

James Duff Brown (Edimburg, Escòcia, 6 de novembre de 1862 - Londres, Anglaterra, 6 de febrer de 1914) va ser un bibliotecari, teòric de la informació, biògraf musical i educador escocès.

## Biografia

Nascur a Edimburg, després de començar la seva carrera bibliotecària a Glasgow, es va traslladar ben aviat a Londres, on va passar la major part de la seva vida. Va idear tres sistemes de classificació: "Quinn/Brown" (1898), "Classificació ajustable" (1898) i "Classificació per matèries" (1906). Aquest darrer sistema fou ideat per a les biblioteques municipals. De fet, fou el pioner d'aquest nou sistema mentre exercí de bibliotecari a Clerkenwell, on sorgí la primera experiència en accés obert el 1893. Es coneixia com a "accés obert vigilat de manera segura". Al costat del seu treball de classificació, va elaborar un llibre de text estàndard sobre biblioteconomia, Manual of Library Economy.
L'any 1906 posà en pràctica el seu sistema de classificació (subject classification), usat en algunes biblioteques públiques britàniques. Brown va esdevenir una figura destacada en la biblioteconomia de finals del segle xix i principis del XX a Anglaterra, que va fer importants contribucions en aquest camp de treball. Malgrat tot, el seu sistema de classificació de matèries (SC) no va rebre gaire reconeixement pel que fa a les contribucions teòriques i pràctiques de classificació bibliogràfica durant el segle xx.

## Publicacions

* 1886: Biographical Dictionary of Musicians
* 1893: Guide to the Formation of a Music Library
* 1897: British Musical Biography, amb Stephen Samuel Stratton
* 1898: Manual of Library Classification and Shelf Arrangement
* 1903: Manual of Library Economy (7 eds.)
* 1906: Manual of Practical Bibliography
* 1906: Subject Classification (1a ed. 1906 ; 2a ed. 1914 ; 3a ed., rev. per J. D. Stewart, 1939)
* 1907: The Small Library: a guide to the collection and care of books
* 1910: Characteristic Songs and Dances of All Ages
* 1912: Library Classification and Cataloguing

## Referències

* 1 2 American Library Association. «Brown, James Duff (1862-1914)». A: World Encyclopedia of Library and Information Services. American Library Association, 1993, p. 149-150. ISBN 978-0-8389-0609-5 [Consulta: 7 març 2020].
* 1 2 «.xml James Duff Brown». Gran Enciclopèdia Catalana. Barcelona: Grup Enciclopèdia Catalana.
* 1 2 Quinn, Mary Ellen. «Brown, James Duff (1862-1914)». A: Historical Dictionary of Librarianship. Rowman & Littlefield Publishers, 2014, p. 68. ISBN 978-0-8108-7545-6 [Consulta: 7 març 2020].
* ↑ Kelly, Thomas. Books for the people: an illustrated history of the British public library. Londres: A. Deutsch, 1977, p. 137. ISBN 0-233-96795-8 [Consulta: 7 març 2020].
* ↑ Beghtol, Clare «James Duff Brown's Subject Classification and Evaluation Methods for Classification Systems». Universitat d'Arizona, 200 [Consulta: 7 març 2020].
* ↑ «Brown, James Duff 1862-1914». WorldCat. [Consulta: 7 març 2020].

## Bibliografia

* Munford, William Arthur. James Duff Brown 1862-1914: portrait of a library pioneer,. Londres: Library Association. ISBN 978-0853654506.
# Koga Cycling Team

El Koga Cycling Team (codi UCI: KOG), conegut anteriorment com a Axa o Ubbink, va ser un equip ciclista neerlandès professional en ruta, que va tenir categoria Continental.

## Principals resultats

* Beverbeek Classic: Marcel Luppes (1999), Mark Vlijm (2003)
* Omloop der Kempen: Anthony Theus (2000), Mark Vlijm (2002), Alain van Katwijk (2003), Niki Terpstra (2005)
* PWZ Zuidenveld Tour: Edwin Dunning (2001), Pascal Hermes (2003), Peter van Agtmaal (2004), Wim Stroetinga (2014)
* Tour de Faso: Joost Legtenberg (2001)
* Ster van Zwolle: Mark Vlijm (2003), Marvin van der Pluijm (2006), Dennis Smit (2007), Robin Chaigneau (2012)
* Tour d'Overijssel: Alain van Katwijk (2003), Jens Mouris (2004)
* Ronda van Midden-Nederland: Peter Möhlmann (2005), Niki Terpstra (2006), Wim Stroetinga (2011, 2014)
* Arnhem Veenendaal Classic: Paul van Schalen (2005)
* Volta a Holanda Septentrional: Paul van Schalen (2005)
* OZ Wielerweekend: Niki Terpstra (2006)
* Volta a Limburg: Wim Botman (2007), Bart van Haaren (2012)
* Baronie Breda Classic: Rene Hooghiemster (2011)
* Premi Nacional de Clausura: Wim Stroetinga (2012)

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 1999 | 12è (GSIII) | John Den Braber (926è) |
| 2000 | 6è (GSIII) | John Den Braber (652è) |
| 2001 | 3r (GSIII) | Joost Legtenberg (556è) |
| 2002 | 2n (GSIII) | Mark Vlijm (328è) |
| 2003 | 11è (GSIII) | Paul van Schalen (401è) |
| 2004 | 24è (GSIII) | Arthur Farenhout (782è) |
A partir del 2005, l'equip participa en els Circuits continentals de ciclisme.

### UCI Àfrica Tour

| Temporada | Classificació per equips | Millor ciclista en la classificació individual |
| 2012 | 20è | Bouke Kuiper (109è) |

### UCI Àsia Tour

| Temporada | Classificació per equips | Millor ciclista en la classificació individual |
| 2005 | 25è | Peter van Agtmaal (66è) |
| 2012 | 56è | Wim Botman (178è) |

### UCI Europa Tour

| Temporada | Classificació per equips | Millor ciclista en la classificació individual |
| 2005 | 39è | Paul van Schalen (48è) |
| 2006 | 64è | Niki Terpstra (87è) |
| 2007 | 73è | Paul van Schalen (208è) |
| 2012 | 52è | Wim Stroetinga (113è) |
| 2013 | 76è | Wim Stroetinga (418è) |
| 2014 | 56è | Wim Stroetinga (74è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Koga Cycling Team - Lloc web oficial
# Lick the Star

Lick the Star és un curtmetratge en blanc i negre del 1998, en el qual Sofia Coppola debuta com a directora. El film de 14 minuts de duració està gravat amb una 16 mm.

## Argument

La Kate té una cama trencada i no ha pogut anar a classe durant una setmana.
Durant la seva absència la seva colla d'amigues liderada per la Chloe, la popular de l'escola, ha pensat un pla secret sota el nom en clau "Lick the Star" (al revés "Kill the Rats"). L'objectiu del seu pla, basat en el llibre "Flowers in the Attic" de V.C. Andrews, és enverinar amb arsènic els nois de la seva escola.
La Chloe s'intenta suïcidar al veure que tota l'escola ha descobert que és racista. Un cop es recupera descobreix que les seves amigues han explicat el seu pla i, a causa d'això, el rànquing de popularitat canvia i és repudiada per tota l'escola.
El film acaba amb la Kate mirant des de la distància a la Chloe, que està escrivint un poema sobre com les coses canvien.

## Repartiment

* Christina Turley com a Kate
* Audrey Heaven (Audrey Kelly) com a Chloe
* Julia Vanderham com a Rebbeca
* Lindsy Drummer com a Sara
* Robert Schwartzman com a Greg
* Peter Bogdanovich com a Principal
* Zoe R. Cassavetes com a P. E. Teacher

## Banda Sonora

La banda sonora està composta per cançons Pop-Rock de diferents bandes.
* "Tipp City" - The Amps
* "Eat Cake" - Free Kitten
* "This Town" - The Go-Go's
* "Heidi Cakes" - Land of the Loops
* "Bouwerie Boy" - Free Kitten

## Referències

* ↑ «Watch: Sofia Coppola's 1998 Short Film 'Lick The Star' | The Playlist», 02-04-2015. Arxivat de l'original el 2015-04-02. [Consulta: 13 novembre 2023].
* 1 2 «Lick the Star», 01-10-1998. [Consulta: 13 novembre 2023].
# Festa Major de Verdum

La Festa Major de Verdum se celebra la tercera setmana de setembre al barri de Verdum, al districte de Nou Barris de Barcelona. L'Associació de Veïns i Veïnes de Verdum és l'entitat encarregada d'organitzar-hi la festa major, durant la tercera setmana de setembre, amb la intenció de dinamitzar el barri amb activitats per a tothom. El programa festiu és ben divers, amb torneigs esportius, una cantada d'havaneres, concerts i balls de festa major, àpats populars, tallers i jocs per a infants i un gran correfoc.

## Actes destacats

* Cantada d'havaneres. Cada any les havaneres i la cançó de taverna tenen un espai en la festa major de Verdum. És un acte divertit que combina la música i el tast de la beguda típica: el rom cremat.
* Correfoc. El Grup de Foc de Nou Barris s'encarrega del correfoc de l'últim dia de festa. Comença amb una tabalada i, a continuació, els diables encenen les places i carrers principals del barri. En acabat, una gran traca a la plaça de Francesc Layret acomiada la festa fins a l'any vinent.

## Referències

* 1 2 3 «Festa Major de Verdum». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).

## Enllaços externs

* pcverdum. «Revista Feliç NO Festa Major de Verdum 2020», 23-09-2020. [Consulta: 26 octubre 2020].
* Revista Feliç NO Festa Major de Verdum 2020
# Serrat de l'Aire

El Serrat de l'Aire és un serrat termenal entre els municipis de Senterada i la Torre de Cabdella, en el seu antic terme de la Pobleta de Bellveí, al Pallars Jussà.
Davalla des del cim de Santa Bàrbara -al nord-est de Larén- cap al nord-est, en direcció a Castell-estaó. Separa la vall del barranc Roi, al nord, on hi ha els pobles d'Aguiró i d'Obeix, i del barranc de les Culties al sud, on hi ha el d'Antist.
Cap a la meitat del seu recorregut hi ha el serrat de la Broncalera, de 1.461,2 m. alt.
# Acuérdate de vivir

Acuérdate de vivir és una pel·lícula dramàtica mexicana de 1953 dirigida per Roberto Gavaldón i protagonitzada per Libertad Lamarque, Carmen Montejo i Miguel Torruco. Fou exhibida a la 1a Setmana Internacional del Cinema de Sant Sebastià.

## Main cast

* Libertad Lamarque - Yolanda
* Carmen Montejo - Leonora
* Miguel Torruco - Manuel Iturbide
* Joaquín Cordero - Jorge - adult
* Elda Peralta - Marta
* Yolanda Varela - Silvia
* Luis Rodríguez - Andrés
* Tito Novaro - José Eduardo Pacheco
* Dolores Camarillo - Margarita
* Juan Orraca Jr. - Andrés, nen
* Nicolás Rodríguez hijo - Jorge, nen
* Bárbara Gil - Esther
* Tito Junco - Ingeniero Raúl Fuentes

## Referències

* ↑ Sadlier p.17
* ↑ Festival de Sant Sebastià

## Bibliografia

* Darlene J. Sadlier. Latin American Melodrama: Passion, Pathos, and Entertainment. University of Illinois Press, 2009.
# Aušrinė Trebaitė

Aušrinė Trebaitė (Panevėžys, 18 d'octubre de 1988) va ser una ciclista lituana que s'ha especialitzat en el ciclisme en pista. També competeix en carretera on ha guanyat els campionats nacionals en ruta i en contrarellotge.

## Palmarès en ruta

* 2005
** Campiona de Lituània júnior en contrarellotge
* 2010
** Campiona de Lituània en ruta
* 2011
** Campiona de Lituània en contrarellotge
* Vencedora d'una etapa a la Puchar Prezesa LZS
* 2014
** Campiona de Lituània en ruta
** Campiona de Lituània en contrarellotge
* 2015
** Campiona de Lituània en contrarellotge
* 2016
** Campiona de Lituània en contrarellotge

## Palmarès en pista

* 2016
** Campiona d'Europa en Scratch
** Campiona d'Europa en Persecució per equips (amb Vilija Sereikaitė i Vaida Pikauskaite)
* 2017
** Campiona de Lituània en Scratch

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# József Hunics

József Hunics (Ráckeresztúr, 10 de març de 1936 - Budapest, 27 de juliol de 2012) fou un piragüista en aigües tranquil·les hongarès que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la prova del C-2, 10.000 metres del programa de piragüisme. Formà parella amb Imre Farkas.
En el seu palmarès també destaquen tres medalles al Campionat d'Europa de piragüisme, una d'or, una de plata i una de bronze en les edicions de 1957 i 1959. A nivell nacional guanyà sis campionats hongaresos entre 1956 i 1957. Una vegada retirat exercí d'entrenador de piragüisme.

## Referències

* ↑ Elhunyt Hunics József (hongarès)
* 1 2 «Olympedia – József Hunics». [Consulta: 13 juny 2023].
# Jasa

Jasa (en aragonès Chasa) és un municipi aragonès situat a la província d'Osca i enquadrat a la comarca de la Jacetània.
La temperatura mitjana anual és de 9,2° i la precipitació anual, 1250 mm.

## Referències

* ↑ «Gran Enciclopèdia Aragonesa, Jasa». Arxivat de l'original el 2016-05-28. [Consulta: 1r setembre 2016].
# Kogalim

Kogalim (en rus: Когалым) és una ciutat de Rússia, del Districte Autònom Khanti-Mansi — Iugrà. La població és, segons el cens rus de 2021, de 61.441 habitants. Kogalim es troba a la riba del riu Inguiagun, i es troba a la plana de Sibèria occidental, a 120 km al nord-est de Surgut, a 320 km al nord-est de Khanti-Mansisk i a 2.199 km al nord-est de Moscou.

## Història

Kogalim fou fundada el 1975 a causa del desenvolupament dels camps petroliers de la regió. Rebé l'estatus de ciutat el 15 d'agost de 1985.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
# Lluís Maria Anglada i de Ferrer

Lluís Maria Anglada i de Ferrer, més conegut com a Lluís Anglada (Vic, 24 d'abril de 1957) és un bibliotecari català. És llicenciat en filosofia i diplomat en biblioteconomia i documentació. De 1997 a 2013 fou director del Consorci de Biblioteques Universitàries de Catalunya. Quan aquest organisme esdevingué el Consorci de Serveis Universitaris de Catalunya, passà a ocupar-ne la direcció de l'Àrea de Biblioteques, Informació i Documentació. Al 2018 canvià aquesta direcció per la de l'Àrea de Ciència Oberta del mateix Consorci.
Entre 1989 i 1997 va treballar com a director del conjunt de biblioteques de la Universitat Politècnica de Catalunya, compaginant la seva tasca com a professor a l'Escola Universitària de Biblioteconomia i Documentació (UB). És un dels membres del Consell General d'OCLC, així com d'altres organismes del sector. És considerat una referència en el sector de la biblioteconomia i les biblioteques digitals.

## Referències

* ↑ «Organigrama del CSUC». Web. Arxivat de l'original el 24 de febrer 2017. [Consulta: 24 febrer 2017].
* ↑ Oberta, CSUC / 24/06/2018 / Comentaris tancats a L’Àrea de Ciència Oberta del CSUC participa al Focus on Open Science / Ciència. «L’Àrea de Ciència Oberta del CSUC participa al Focus on Open Science», 24-06-2018. [Consulta: 22 setembre 2021].
* ↑ «Lluís Maria Anglada i de Ferrer». Gran Enciclopèdia Catalana. Barcelona: Grup Enciclopèdia Catalana.
# Fehraltorf

Fehraltorf és un municipi del cantó de Zúric (Suïssa), situat al districte de Pfäffikon.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Serau vermell

El serau vermell (Capricornis rubidus) és un caprí amenaçat, originari del nord de Myanmar. En el passat se l'ha considerat una subespècie del serau comú, Capricornis sumatraensis.

## Referències

* 1 2 Grubb, Peter. Wilson, D. E. (ed.); Reeder, D. M. (ed.). Mammal Species of the World. 3a ed.. Johns Hopkins University Press, 16 novembre 2005, p. 704. ISBN 0-801-88221-4.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Acy

«Acy» té aquests significats:
* Acy (Aisne), municipi francès del departament de l'Aisne (regió de Picardia)
* Acy-en-Multien, municipi francès al departament de l'Oise (regió de Picardia)
* Acy-Romance, municipi francès al departament de les Ardenes (regió de Xampanya-Ardenes)
# Augurí

Augurí (Augurinus) va ser un nom de família de les gens Genúcia i Minúcia. El nom derivava amb tota seguretat d'àugur.
Els principals personatges de la branca dels Genucis Augurins (originalment patrícia) van ser:
* Tit Genuci Augurí, cònsol de Roma el 451 aC
* Marc Genuci Augurí, cònsol de Roma el 445 aC
* Gneu Genuci Augurí (Cneus Genucius Augurinus), tribú amb poder consolar l'any 399 aC i el 396 aC
Els principals personatges de la branca dels Minucis (patrícia abans del 439 aC, després plebea) van ser:
* Marc Minuci Augurí, cònsol de Roma el 497 aC
* Publi Minuci Augurí, cònsol de Roma el 492 aC
* Lluci Minuci Esquilí Augurí cònsol el 458 aC
* Quint Minuci Esquilí Augurí, cònsol de Roma el 457 aC
* Lluci Minuci Augurí, prefecte de l'annona el 439 aC
* Tiberi Minuci Augurí, cònsol de Roma el 305 aC
* Marc Minuci Auguri, tribú del poble el 216 aC
* Gai Minuci Augurí, tribú del poble el 187 aC
* Tiberi Minuci Augurí Mol·licul, pretor peregrí el 180 aC

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 419.

## Vegeu també

* Senti Augurí (Sentius Augurinus)
# József Katona

József Katona (Kecskemét, l'11 de novembre de 1791 - el 16 d'abril de 1830) fou un dramaturg i poeta hongarès.

## Obra dramàtica

* Aubigny Clementina (1813)
* Ziska (1813)
* Jeruzsálem pusztulása (1814)
* A rózsa, vagy a tapasztalatlan légy a pókok között (1814)
* Bánk bán (1815) (1819, versió corregida)
# Iodopleura gorjablanca

La iodopleura gorjablanca (Iodopleura isabellae) és una espècie d'ocell de la família dels titírids (Tityridae). És troba a la conca amazònica, al nord de l'Amèrica del Sud. El seu hàbitat són els boscos tropicals i subtropicals de frondoses humits de les terres baixes. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «iodopleura gorjablanca». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 453. ISBN 978-84-16728-37-4.
* ↑ BirdLife International. «White-browed Purpletuft. Iodopleura isabellae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 agost 2022].
# Lluís Maria Corominas i Díaz

Lluís Maria Corominas i Díaz (Castellar del Vallès, 14 de febrer de 1963) és un polític català. Ha estat diputat i president del grup parlamentari de Junts pel Sí.

## Biografia

Nascut a Castellar del Vallès (Vallès Occidental) l'any 1963, és pare de dues filles. Es va llicenciar en dret per la Universitat Autònoma de Barcelona i diplomat en Funció Gerencial de les Administracions Públiques (FGAP) per ESADE. Va exercir d'advocat per compte propi durant 10 anys. En el teixit associatiu ha estat vinculat al bàsquet durant més de vint anys, com a jugador i com a entrenador.
La seva activitat política es va iniciar com a alcalde de Castellar del Vallès (1992-2004) substituït per Montse Gatell. Ha ocupat diferents responsabilitats, entre elles les de vicepresident del Consell Comarcal del Vallès Occidental, vicepresident del Fons Català per la Cooperació al Desenvolupament, conseller nacional de l'Associació Catalana de Municipis, membre del Consell Rector de l'Institut Cartogràfic de Catalunya i del Patronat de la Fundació Trias Fargas.
Va ser militant Convergència Democràtica de Catalunya (CDC). Dins la formació, ha ocupat diferents responsabilitats com a secretari d'Organització, vicesecretari de Territori, secretari executiu de Territori, Militància i Acció Municipal. Actualment és associat i conseller nacional del Partit Demòcrata.
Va ser escollit diputat al Parlament de Catalunya l'any 2003 (VII legislatura) i reelegit a la VIII, IX, X i XI legislatures, en les eleccions de 2006, 2010, 2012 i 2015. Ha estat ponent de diferents lleis com les de l'Oficina Antifrau de Catalunya, la de l'Àrea Metropolitana de Barcelona, la d'Organització Territorial, i la de Transparència, entre d'altres. El 2008, va substituir a Ramon Camp i Batalla a la vicepresidència segona del Parlament. En l'inici de la novena legislatura va ser elegit vicepresident primer del Parlament. El 17 de desembre de 2012, va ser elegit vicepresident segon de la Cambra catalana quan es va constituir el Parlament de la desena legislatura, i el 26 d'octubre de 2015 va tornar a ser elegit vicepresident primer en l'onzena legislatura. Va ser president del grup parlamentari de Junts pel Sí el juliol de 2017.
Està processat per desobediència per haver votat a la Mesa del Parlament a favor de la tramitació de la Llei del referèndum, a l'espera de judici.

## Referències

* Fitxa del Parlament de Catalunya Arxivat 2015-09-24 a Wayback Machine.